Elizabeth Spencer

Elizabeth Spencer (født 19. juli 1921, død 22. desember 2019) var en skjønnlitterær forfatter fra USA.

Hennes første roman, Fire in the Morning, ble utgitt i 1948. Hun ga ut ni romaner, syv novellesamlinger, en erindringsbok (Landscapes of the Heart, 1998) og et skuespill (For Lease or Sale, 1989). Hennes kortroman The Light in the Piazza (1960) ble filmatisert i 1962, og i 2005 ble en musikal som bygget på det samme verket satt opp på Broadway. 

Spencer mottok den litterære prisen O. Henry Award for short fiction hele fem ganger.

Et gjennomgangstema i Spencers verker er spenningsforhold mellom individet og en større gruppe. Hun skriver ofte om hvordan familien eller nærmiljøet er til støtte, men samtidig holder enkeltmennesker fastlåst i en rolle. Mange av hennes kvinnelige protagonister kjemper for å skape seg et godt og selvstendig liv uten å la seg knuge av samfunnets forventninger og press.

På norsk 
Elizabeth Spencers roman The Voice at the Back Door kom på norsk i 1957. Boken var oversatt av Gordon Hølmebakk, og ble utgitt under tittelen Sen gjest i Gyldendal Norsk Forlags Den gule serie.

Bibliografi

Romaner 

 1948: Fire in the Morning
 1952: This Crooked Way
 1956: The Voice at the Back Door
 1965: Knights and Dragons
 1967: No Place for an Angel
 1972: The Snare
 1984: The Salt Line
 1991: The Night Travellers

Novellesamlinger 

 1968: Ship Island and Other Stories
 1981: The Stories of Elizabeth Spencer
 1981: Marilee : Three Stories
 1988: Jack of Diamonds and Other Stories
 1991: On the Gulf
 1960/1996: The Light in the Piazza and Other Italian Tales
 2001: The Southern Woman
 2014: Starting Over

Erindringer 

 1997: Landscapes of the Heart

Dramatikk 

 1998: For Lease or Sale

Referanser

Eksterne lenker 

Forfattere fra USA